作者：张炎
词牌/韵律：台城路・齐天乐

paragraphs: 桃花零落玄都观，刘郎此情谁语。
鬓发萧疏，襟怀淡薄，空赋天涯羁旅。
离情万缕。
第一是难招，旧鸥今雨。
锦瑟年华，梦中犹记艳游处。
依依心事最苦。
片帆浑是月，独抱凄楚。
屋破容秋，床空对雨，迷却青门瓜圃。
初荷未暑。
叹极目烟波，又歌南浦。
燕忽归来，翠帘深几许。